Video: Roeiplankkompetisie vir honde‘n Skermskoot uit die video ‘n Video volg onderaan die berig. Ongeveer ŉ dosyn honde het Donderdag saam met hul eienaars die water by Barra-strand in Rio de Janeiro aangedurf tydens ŉ oefening vir ŉ roeiplank-kompetisie. Spanne wat uit honde en mense bestaan, ding mee om rondom die waterbakens te jaag. Deelnemers word glo gediskwalifiseer indien ŉ hond in die water beland. “Die idee het by my opgekom toe ek op my bord in die water was, en my hond was op die strand vasgemaak. Ek het gedink hy sou baie graag by my wou wees!” het Marco Sarnelli, die organiseerder van die kompetisie, gesê. “Ek het hom op die bord laat staan en hy was mal daaroor!” Die wedren vind op 16 Februarie plaas en daar sal na verwagting meer as 50 honde (en hul eienaars) aan die kompetisie deelneem. http://youtu.be/lkhy5R64Zbo